Αντίπαπας Νοβατιανός

Ο Νοβατιανός, Ναυάτος ή και ΝοουάτοςΝ. Ματσούκας, Δογματική και Συμβολική Θεολογία Β', 2009, Πουρναράς, σσ. 389, 390. (περ. 220 – 258) ήταν εκκλησιαστικός συγγραφέας και ιερέας που διετέλεσε αντίπαπας μεταξύ των ετών 251 και 258.

 Βιογραφία 
Καταγόταν από την Βόρεια Αφρική ή τη Φρυγία. Γεννήθηκε σε ειδωλολατρικό περιβάλλον και λέγεται ότι βαπτίστηκε Χριστιανός αφού πρώτα είχε προσβληθεί από σοβαρή ασθένεια. Μάλιστα μετά την ανάρρωσή του χειροτονήθηκε πρεσβύτεροςΠαναγιώτου Κ. Χρήστου, Εκκλησιαστική Γραμματολογία, Πατέρες και θεολόγοι του Χριστιανισμού, εκδοτικός οίκος Κυρομάνος, Θεσσαλονίκη 2005, τόμος Α', σ. 137.. Λόγω της μόρφωσής του απέκτησε γρήγορα σημαντική θέση ανάμεσα στη χριστιανική κοινότητα της Ρώμης και θεωρείτο το 251 ένα από τα επικρατέστερα πρόσωπα για την κατάληψη της θέσης του επισκόπου Ρώμης, την οποία τελικά κατέλαβε ο Κορνήλιος.

Υπήρξε σημαντικός θεολόγος και συγγραφέας, ο πρώτος Ρωμαίος θεολόγος που χρησιμοποίησε τη λατινική γλώσσα, σε μια εποχή που υπήρχε συζήτηση για το πώς να να αντιμετωπισθούν οι χριστιανοί που είχαν ολισθήσει και ήθελαν να επιστρέψουν, και το θέμα της μετάνοιας. Χειροτονήθηκε πάπας από τρεις επισκόπους το 251, υιοθέτησε μια πιο αυστηρή θέση από τον επίσημο Πάπα, τον Κορνήλιο. Ο Νοβατιανός λίγο μετά αφορίσθηκε: η σχισματική εκκλησία την οποία ίδρυσε επέζησε για αρκετούς αιώνες (βλέπε Νοβατιανισμός). Ο Νοβατιανός πέθανε, ίσως μαρτύρησε, κατά τη διάρκεια ενός διωγμού.

 Παραπομπές 

 Εξωτερικοί σύνδεσμοι 
 Catholic Encyclopedia: Novatian and Novatianists
 Novatian, de Trinitate in Latin
 Multilanguage Opera Omnia

Κατηγορία:Αντίπαπες
Κατηγορία:Επίσκοποι του 3ου αιώνα